માનવમિત્ર, અમદાવાદ : ગીર જંગલમાં સિંહોના મોતનો સીલસીલો હજુ પણ ચાલુ રહ્યો છે અને છેલ્લા ત્રણ દિવસમાં ત્રણ સિંહોના મૃતદેહ કોહવાયેલી હાલતમાં મળી આવતાં સમગ્ર પંથકમાં ભારે ચકચાર મચી ગઇ હતી. આ સાથે જ છેલ્લા એક સપ્તાહમાં ચાર સિંહોના મૃતદેહ મળતાં વન્ય અને પર્યાવરણ પ્રેમીઓમાં ભારે આઘાતની લાગણી ફેલાઇ ગઇ છે. ત્રણેય સિંહોના મૃતદેહ કોહવાયેલી હાલતમાં મળી આવતાં વનવિભાગ અને તંત્ર દોડતું થયું છે. કોહવાયેલી હાલતમાં મૃતદેહ મળી આવ્યા હોવાથી સિંહ કે સિંહણ તે ઓળખવું મુશ્કેલ બન્યું છે. તમામનો પીએમ રીપોર્ટ આવે ત્યારે જ સાચી હકીકત જાણવા મળે કે સિંહ છે કે સિંહણ અને ક્યાં કારણોસર મોત નીપજ્યું હતું.